เกียรตินาคินขอ 4 ปี ให้กู้รายย่อยดีดตัว
แบงก์เกียรตินาคินดันให้กู้รายย่อย มีสัดส่วนเพิ่มเป็น 50% ใน 3-4 ปี หลังเช่าซื้อรถยนต์ชะลอตัวนายภัทรพงศ์ รักตะบุตร ประธานสายช่องทางการตลาดและพัฒนาฐานลูกค้า ธนาคารเกียรตินาคิน เปิดเผยว่า ธนาคารมีแผนให้สินเชื่อเช่าซื้อรถยนต์และสินเชื่อรายย่อย มีสัดส่วน 50% เท่ากัน ภายใน 3-4 ปีข้างหน้า จากปัจจุบันที่มีสินเชื่อเช่าซื้อรถยนต์ 70% และสินเชื่อรายย่อย 30% จากยอดสินเชื่อรายย่อย 1.2 แสนล้านบาท"แนวโน้มสินเชื่อเช่าซื้อรถยนต์เริ่มชะลอตัวลง และแข่งขันสูงขึ้น ทำให้มีความเสี่ยงหากยังคงเน้นสินเชื่อเช่าซื้อรถยนต์ ขณะที่สินเชื่อรายย่อยให้มาร์จิ้นดี" นายภัทรพงศ์ กล่าวทั้งนี้ ปีนี้ธนาคารตั้งเป้าปล่อยสินเชื่อรายย่อย 1 หมื่นล้านบาท จาก 5,000 ล้านบาทในช่วงเดียวกันปีก่อน ผ่านกลยุทธ์สำคัญคือ เพิ่มผู้แทนการตลาดเป็น 1,000 คน กระจายไปยังหัวเมืองใหญ่ในต่างจังหวัด เริ่มแล้วที่ จ.เชียงใหม่ จากเดิมที่ทำตลาดในกรุงเทพฯ และปริมณฑล โดยกลยุทธ์นี้จะทำให้สินเชื่อรายย่อยค่อยๆ เติบโตขึ้น"ปัจจุบันยอดอนุมัติสินเชื่ออยู่ในเกณฑ์ที่พอใจมาก คือ สินเชื่อบุคคล ยอดอนุมัติ 20% สินเชื่อเพื่อที่อยู่อาศัย 40% และสินเชื่อ เคเค เอสเอ็มอี รถคูณ 3 ยอดอนุมัติ 30% ตรงกั
14 มี.ค. 2560

แบงก์เกียรตินาคินดันให้กู้รายย่อย มีสัดส่วนเพิ่มเป็น 50% ใน 3-4 ปี หลังเช่าซื้อรถยนต์ชะลอตัวนายภัทรพงศ์ รักตะบุตร ประธานสายช่องทางการตลาดและพัฒนาฐานลูกค้า ธนาคารเกียรตินาคิน เปิดเผยว่า ธนาคารมีแผนให้สินเชื่อเช่าซื้อรถยนต์และสินเชื่อรายย่อย มีสัดส่วน 50% เท่ากัน ภายใน 3-4 ปีข้างหน้า จากปัจจุบันที่มีสินเชื่อเช่าซื้อรถยนต์ 70% และสินเชื่อรายย่อย 30% จากยอดสินเชื่อรายย่อย 1.2 แสนล้านบาท"แนวโน้มสินเชื่อเช่าซื้อรถยนต์เริ่มชะลอตัวลง และแข่งขันสูงขึ้น ทำให้มีความเสี่ยงหากยังคงเน้นสินเชื่อเช่าซื้อรถยนต์ ขณะที่สินเชื่อรายย่อยให้มาร์จิ้นดี" นายภัทรพงศ์ กล่าวทั้งนี้ ปีนี้ธนาคารตั้งเป้าปล่อยสินเชื่อรายย่อย 1 หมื่นล้านบาท จาก 5,000 ล้านบาทในช่วงเดียวกันปีก่อน ผ่านกลยุทธ์สำคัญคือ เพิ่มผู้แทนการตลาดเป็น 1,000 คน กระจายไปยังหัวเมืองใหญ่ในต่างจังหวัด เริ่มแล้วที่ จ.เชียงใหม่ จากเดิมที่ทำตลาดในกรุงเทพฯ และปริมณฑล โดยกลยุทธ์นี้จะทำให้สินเชื่อรายย่อยค่อยๆ เติบโตขึ้น"ปัจจุบันยอดอนุมัติสินเชื่ออยู่ในเกณฑ์ที่พอใจมาก คือ สินเชื่อบุคคล ยอดอนุมัติ 20% สินเชื่อเพื่อที่อยู่อาศัย 40% และสินเชื่อ เคเค เอสเอ็มอี รถคูณ 3 ยอดอนุมัติ 30% ตรงกับกลยุทธ์การบริหารความเสี่ยง" นายภัทรพงศ์ กล่าว